# **13-րդ շաբաթ**

## **Թեմա՝ «Անհաղթ աքլորը»**

Ա. Լսել ձայնագրությունը երկու անգամ։ Պատմել իրար այն ամենը, ինչ հասկացել եք ձայնագրությունից։ Գրել լսածը տետրում։ Պատասխանել հարցերին։

*Աղբյուր՝* <https://www.youtube.com/watch?v=Pv_sHuqeWaU>

[](https://www.youtube.com/embed/Pv_sHuqeWaU?feature=oembed)

Բ․ Թղթին հանձնել լսած ձայնագրությունն ամբողջությամբ։   
Բաց թողնել անհասկանալի բառերը։

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Հեքիաթի բնագիրը։*

*Լինում է, չի լինում՝ մի աքլոր է լինում։ Էս աքլորը քուջուջ անելիս՝ մի ոսկի է գտնում։ Կտուրն է բարձրանում, ձեն տալի․*

*— Ծուղրուղո՜ւ, փող եմ գտ՜լ․․․*

*Թագավորը լսում է, իր նազիր—վեզիրին հրամայում է՝ գնան, խլեն, բերեն։*

*Նազիր—վեզիրը գնում են, խլում, բերում։*

*Աքլորը կանչում է․*

*— Ծուղրուղո՜ւ, թագավորն ինձանով ապրե՜ց․․․*

*Թագավորը ոսկին ետ տալիս է իր նազիր—վեզիրին, ասում է․*

*— Ետ տարեք, իրեն տվեք, թե չէ՝ աշխարհքովը մին կխայտառակի մեզ էդ անպիտանը․․․*

*Նազիր—վեզիրը ոսկին տանում են, ետ տալի աքլորին։*

*Աքլորն էլի կտուրն է բարձրանում․*

*— Ծուղրուղո՜ւ, թագավորն ինձանից վախե՜ց․․․*

*Թագավորը բարկանում է, իր նազիր-վեզիրին հրամայում է․*

*— Գնացե՛ք,— ասում է,— բռնեցեք էդ սրիկային, գլուխը կտրեցեք, եփեցեք, բերեք, ուտեմ, պրծնեմ ղրանից։*

*Նազիր—վեզիրը գնում են աքլորին բռնում, որ տանեն։ Տանելիս կանչում է․*

*— Ծուղրուղո՜ւ, թագավորն ինձ հյուր է կանչե՜լ․․․*

*Տանում են, մորթում, պղինձն են կոխում, որ եփեն, ձեն է տալի․ ﻿ — Ծուղրուղո՜ւ, թագավորն ինձ տաք—տաք բաղնիք է ղրկե՜լ․․․*

*Եփում են, բերում թագավորի առաջն են դնում, կանչում է․*

*— Թագավորի հետ սեղան եմ նստե՜լ, ծուղրուղո՜ւ․․․*

*Թագավորը շտապով վերցնում է, կուլ տալի։ Կոկորդով գնալիս կանչում է․*

*— Նեղ—նեղ փողոցներով անց եմ կենում, ծուղրուղո՜ւ․․․*

*Թագավորը որ տեսնում է՝ կուլ տվեց, էլ չի ձենը կտրում, իր նազիր վեզիրին հրամայում է՝ թուրները հանած պատրաստ կենան, որ մին էլ ձեն ածի, զարկեն։*

*Նազիր—վեզիրը թրերը հանած՝ պատրաստ կանգնում են, մինը՝ էս կողմը, մյուսը՝ էն։*

*Աքլորը, որ թագավորի փորն է հասնում, ձեն է տալի․*

*— Լուս աշխարհքումն էի, մութ տեղն եմ ընկել, ծուղրուղո՜ւ․․․*

*— Զարկեցե՛ք․․․— հրամայում է թագավորը։*

*Նազիր—վեզիրը զարկում են, տալիս են, թագավորի փորը պատռում։*

*Աքլորը դուրս է պրծնում, փախչում է, կտեր ծերին կանգնում, ձեն տալի․*

*— Ծուղրուղո՜ւ․․․*

*Աղբյուր՝* [https://hy.wikisource.org/wiki/Անհաղթ\_աքլորը](https://hy.wikisource.org/wiki/Բարեկենդանը)

\*\*\*

**Պատասխանել հարցերին՝**

2. Որտե՞ղ են զարգանում հեքիաթի իրադարձությունները։
3. Ովքե՞ր են հեքիաթի հերոսները։
4. Ի՞նչ է կատարվում հերոսներից յուրաքանչյուրի հետ։
5. Ի՞նչ է սովորեցնում հեքիաթը։
6. Ինչպե՞ս կավարտեիք հեքիաթը գրողի փոխարեն։